《乱后寄正仲因谂恕斋枢相朔漠音耗》
宋代·舒岳祥

山人水南北，别业瀼东西。落叶屏风石，斜阳水碓溪。

门荒翟公雀，野迥孟尝鸡。枢相徂沙漠，酸风万里迷。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。